OzLabs/hebrew-wiki-articles huggingface dataset:
בית אברהם (חסידות)

חסידות בית אברהם הייתה חצר חסידית ייחודית שהוקמה בידי חסידים שהעריצו את הרב אברהם יצחק הכהן קוק והחליטו להכתירו כאדמו"ר עליהם.

==הקמה והתפתחות==
החסידות הוקמה בשנת ה'תר"ץ (1930) וכללה יהודים רבים, בהם רבני עיירות וקהילות, שנחשפו לדמותו והגותו של הראי"ה קוק והפכו למעריציו. הם התאגדו להקמת חצר חסידית מלאה, הכוללת בתי מדרשות של אנשיה, נסיעות מיוחדות אל האדמו"ר - הראי"ה, לימוד עקבי במשנתו, אימוץ מנהגיו, ועוד. אך על אף רצון החסידים, לא הסכים הרב קוק להיות להם לאדמו"ר.

בארבעה מקומות הוקמו בתי מדרשות מיוחדים של החצר: פאביאניץ, לודז', ולוצלאווק וז'ירארדוב. אלו התפתחו במהירות תוך מספר חודשים וכללו מאות מתפללים. חלק מאנשי החסידות היו אנשי הציונות הדתית בפולין אשר ראו בעצמם כחסידים לכל דבר וראו צורך במנהיג ואדמו"ר אשר ידריך אותם, ומצאו ברב קוק רב ששילב בין החסידות לבין תורת ארץ ישראל והציונות.

בשנת תרצ"ג מסרו בידיו החסידים מגילת קלף ובה בקשה רשמית שיקבל עליו להיות לאדמו"ר, אך שוב הוא סירב, כנראה מפני התנגדותו לעצם הרעיון והתנגדותו לאדמו"רות החסידית.

==אופי הקהילות==
בתי מדרשות אלו נהגו כמנהגי החסידות ולמדו הלכה ואגדה כמנהג שאר החסידים, ואף ארגנו נסיעות לרב קוק לכבוד החגים כמנהג שאר החסידויות. בנוסף, הם נהגו מנהגי חסידים לרב קוק בעליות לתורה, ברכו במי שברך את הראי"ה ואף שלחו לו פדיון נפש. אך הם התייחדו משאר החסידויות בלימוד כתבים ציוניים ואקטואליה.

קהל החסידים היה מגוון וכלל יהודים העובדים לפרנסתם ואף רבנים כמו רב העיירה ז'ירארדוב – הרב יחיאל מאיר קרימסקי, רבה של וולצלאווק – הרב יהודה ליב קובלסקי, ובנו של רבה של לודז' – הרב שמחה טרייסטמאן. רבנים אלו משכו רבים מבני העיר להצטרף לחסידות.

בכל אחד מבתי המדרשות הוקם וועד שהיה ממונה על ארגון הקבוצה ועל הקשר הישיר עם הרב. לאחר תקופה אף החליטו גבאי בתי המדרש לשלוח מכתב לרב קוק המתאר את אופי הקהילה ולבקש ממנו הסכמה רטרואקטיבית להקמת החסידות.

==קישורים חיצוניים==
*
*
*
סרג'יו ברטוני

סרג'יו ברטוני (באיטלקית: Sergio Bertoni; 23 בספטמבר 1915 – 15 בפברואר 1995) היה כדורגלן איטלקי, ששיחק בעמדת החלוץ. ברטוני מזוהה עם המועדונים פיזה וגנואה, ואף ידוע בזכייתו עם נבחרת איטליה במונדיאל 1938.

== ביוגרפיה ==
ברטוני נולד בפיזה. ברטוני החל את הקריירה שלו בעיר הולדתו בפיזה, ושיחק מ-1932 עד 1938 בסרייה א' ולאחר מכן שיחק בסרייה ב'. ב-1938, לאחר המונדיאל הצטרף ברטוני לגנואה; רגע לפני תחילת עונת 1938-39, במשחק מול סלביה פראג הוא סבל משוק שבורה, פציעה שהשפיעה על הביצועים למשך שארית הקריירה שלו. ברטוני נשאר עם גנואה במהלך מלחמת העולם השנייה, עד 1946. במשך שארית הקריירה הפעילה שלו, שהסתיימה ב-1950, הוא שיחק במועדונים שונים באיטליה. הוא הפסיק את הקריירה שלו בספציה (שם המשיך כמאמן) ואימן את הקבוצה לסירוגין עד 1962<ref></ref>.

== נבחרת לאומית ==
באולימפיאדת 1936 הוא התחרה כחלוץ מרכזי וסייע לשער של אניבל פרוסי בניצחון 2-1 על נורווגיה בחצי הגמר. מחוץ לאולימפיאדה שיחק שלושה משחקים בינלאומיים נוספים, כשהבקיע פעם אחת נגד גרמניה ב-1940<ref></ref>. הוא אף היה בנבחרת המנצחת של איטליה במונדיאל 1938, אך לא השתתף באף משחק.

== תארים ==

; נבחרת איטליה
* מדליית זהב אולימפית: 1936
* מונדיאל: 1938

== קישורים חיצוניים ==

* [https://www.transfermarkt.com/sergio-bertoni/profil/spieler/266763 פרופיל], באתר Transfermarkt
* [https://www.besoccer.com/player/sergio-bertoni-400509 פרופיל], באתר besoccer
* [https://www.worldfootball.net/player_summary/sergio-bertoni/ פרופיל], באתר worldfootball.net

==הערות שוליים==

קטגוריה:חלוצי כדורגל איטלקים
קטגוריה:כדורגלני נבחרת איטליה
קטגוריה:כדורגלנים איטלקים
קטגוריה:כדורגלני מודנה
קטגוריה:כדורגלני גנואה
קטגוריה:כדורגלני פיזה
קטגוריה:כדורגלני ברשה
קטגוריה:כדורגלני ספציה
קטגוריה:כדורגלני מונדיאל 1938
קטגוריה:מאמני כדורגל איטלקים
קטגוריה:איטלקים שנולדו ב-1915
קטגוריה:איטלקים שנפטרו ב-1995
קיי-אכים שנבאך

קיי-אכים היינו שנבאך (בגרמנית: Kay-Achim Schönbach; נולד ב-9 ביולי 1965) הוא איש צבא גרמני בכיר בדרגת ויצה-אדמירל שכיהן כמפקד העליון ("מפקח הצי" ) של הדויטשה מרינה מ-24 במרץ 2021 עד 22 בינואר 2022 כאשר במקומו מונה יאן כריסטיאן קאק.

הוא נאלץ לוותר על תפקידו בשל התבטאויותיו סביב משבר אוקראינה-רוסיה בינואר 2022. במהלך דיון בכנס של מכון מחקר ביטחוני בהודו הוא הצהיר כי רוסיה בהנהגת ולדימיר פוטין לא באמת מתכוונת לפלוש לאוקראינה; כי למערב אינטרס לשתף פעולה עם רוסיה כדי לפעול במשותף מול הרפובליקה העממית של סין, ונימק זאת גם ברקע הדתי-נוצרי המשותף לאירופה ולרוסיה; וכי סיפוח חצי האי קרים מאוקראינה לרוסיה הוא סופי ולא ישוב לאוקראינה. הצהרותיו אלו עמדו בניגוד לעמדות הרשמיות בממשלת גרמניה. לאחר שאוקראינה גינתה את ההצהרות וזימנה את שגרירת גרמניה בקייב לשיחת נזיפה, הוא הגיש את התפטרותו, ונענה מיד בחיוב על ידי שרת ההגנה כריסטינה למברכט.

שנבאך נשוי ואב לשלושה בנים. אביו, אכים שנבאך, היה קצין בדרגת אוברסט בבונדסווהר.

==קישורים חיצוניים==

==הערות שוליים==

קטגוריה:אדמירלים גרמנים
קטגוריה:גרמנים שנולדו ב-1965
כריסטינה למברכט

כריסטינֶה לַמברֶכט (בגרמנית: Christine Lambrecht; נולדה ב-19 ביוני 1965 במנהיים) היא פוליטיקאית מהמפלגה הסוציאל-דמוקרטית הגרמנית, ה-SPD, ועורכת דין גרמנייה. שימשה כשרת ההגנה בממשלת שולץ מאז 8 בדצמבר 2021 עד לתאריך 19 בינואר 2023. 

בין תפקידיה הקודמים הייתה למברכט שרת המשפטים והגנת הצרכן מיוני 2019, ובין מאי לדצמבר 2021 גם השרה הפדרלית לענייני משפחות, אזרחים ותיקים, נשים ונוער בממשלתה הרביעית של אנגלה מרקל.

==קישורים חיצוניים==

* 

קטגוריה:שרי ההגנה של גרמניה
קטגוריה:שרות הגנה
קטגוריה:שרי המשפטים של גרמניה
קטגוריה:חברי המפלגה הסוציאל-דמוקרטית של גרמניה
קטגוריה:חברי הבונדסטאג
קטגוריה:גרמנים שנולדו ב-1965
UPnRIDE

UPnRIDE הוא כיסא גלגלים ביוני המאפשר ניידות מלאה במצב עמידה למשותקים מהצוואר ומטה ולמוגבלי תנועה. המערכת מאוזנת באופן אוטומטי על בסיס טכנולוגיית ג'יירו ומאפשרת מעבר מישיבה לעמידה ותנועה חופשית בתנאי שטח.

המוצר קיים בדגם אחד (UPnRIDE 1.1) שקיבל את אישור הFDA בשנת 2019.

את החברה והרעיון יזם בשנת 2014 ד"ר עמית גופר שעבר תאונת דרכים קשה בשנת 1998 וכתוצאה ממנה נשאר משותק בארבע גפיו. לאחר שרופאיו אמרו לו "לעולם לא תלך שוב" החל ד"ר גופר לתכנן פתרונות יצירתיים ומאז הוא עוסק בשיפור חייהם של אנשים במצבו.

לפני הקמת UPnRIDE, בשנת 2011, יצר גופר את מערכת ReWalk שהיא השלד החיצוני המכני הראשון שפותח בארצות הברית. למערכת, ישנם מאות משתמשים ביניהם נכים יוצאי צבא ארצות הברית ונכי צה"ל.

== תכונות ==
* עמידה אנכית - המערכת מאפשרת עמידה אנכית של המשתמש שהיא צורך רפואי חיוני, מאזנת את ההשפעה של ישיבה ממושכת ומאפשרת פעילויות פונקציונליות שונות.
* איזון אוטומטי - מבטיח נסיעה בטוחה באופן עצמאי בעליות, ירידות, על משטחים משופעים, בעמידה ובישיבה.
* בגובה העיניים - אחת הסיבות המרכזיות לפיתוח המוצר, הוא האפשרות לספק למשתמש מבט בגובה העיניים באינטראקציות חברתיות, שיפור הכבוד, ההכלה החברתית והערכה העצמית של המשתמשים.

==לקריאה נוספת==
* 

== קישורים חיצוניים ==
* 
* [https://edition.cnn.com/videos/health/2016/11/30/this-wheelchair-would-allow-quadriplegics-to-stand.cnn This wheelchair allows quadriplegics to stand] באתר CNN

==הערות שוליים==

קטגוריה:ישראל: המצאות
קטגוריה:פריטי טכנולוגיה מסייעת לניידות
קטגוריה:טכנולוגיה מסייעת
לואי פיזר

לואי פיזר (באנגלית: Louis Fieser; 7 באפריל 1899, קולומבוס - 25 ביולי 1977, בלמונט) היה כימאי אמריקאי. בין הישגיו הבולטים פיתוח נפאלם בשנת 1942.

== תולדות חייו ==
לואי פיזר נולד בקולומבוס ובשנת 1920 קיבל תואר בכימיה מויליאמס קולג'. בשנת 1924 הוא סיים עבודת תואר שלישי באוניברסיטת הרווארד בהדרכת ג'יימס בריאנט קונאנט. בשנים 1924–1925 פיזר עבד באוניברסיטת אוקספורד ובאוניברסיטת פרנקפורט. בהמשך הוא חזר לארצות הברית ולימד בקולג' לבנות בפנסילבניה. שם הוא פגש את אשתו לעתיד מרי פיטרס פייזר.

בשנת 1930 הזוג עבר להרווארד. בהיותו בהרווארד הוא כתב ביחד עם אשתו סדרה של ספרים בנושא כימיה אורגנית שכונו "פיזר ופיזר".

בשנת 1937 פיזר מונה לפרופסור ועבד עד לשנת 1968.

בשנת 1939 הוא חקר ויטמין K. בשנים 1941 ו-1942 הוא היה מועמד לפרס נובל לכימיה, אך בשנים אלו הפרס לא הוענק.

בעת מלחמת העולם השנייה פיזר פיתח נוסחה לייצור נפאלם.

פיזר הדריך מספר עבודות דוקטורט לרבות דונלד ג'יימס קראם, חתן פרס נובל.

בנוסף לספרים פיזר פרסם כ-300 מאמרים. במהלך עבודתו הוא קיבל מספר פרסים.

== קישורים חיצוניים ==

* [https://web.archive.org/web/20050925003601/http://www.chemistry.msu.edu/Portraits/PortraitsHH_Detail.asp?HH_Lname=Fieser ביוגרפיה]

קטגוריה:כימאים אמריקאים
קטגוריה:בוגרי ויליאמס קולג'
קטגוריה:בעלי תואר דוקטור מאוניברסיטת הרווארד
קטגוריה:סגל אוניברסיטת הרווארד
קטגוריה:אמריקאים שנולדו ב-1899
קטגוריה:אמריקאים שנפטרו ב-1977
דלפין הורווילר

הרַבָּה דלפין הורווילר (Delphine Horvilleur; נולדה ב-8 בנובמבר 1974) היא אשת דת יהודייה-צרפתייה, סופרת והעורכת הראשית של כתב העת הצרפתי "Tenou’a - Atelier de pensée(s) juive(s)" ("תנועה - סדנה למחשבה יהודית"). מנהיגת קהילה יהודית בפריז, ושותפה להובלת התנועה היהודית הליברלית של צרפת, אגודה ליברלית תרבותית ודתית יהודית המזוהה עם האיגוד העולמי ליהדות מתקדמת, שאליו הצטרפה ב-2008.

בשנת 2021 הייתה הורווילר מספר 50 ברשימת 50 היהודים המשפיעים ביותר של 2021 של הג'רוזלם פוסט.

ספרה "לחיות עם המתים שלנו" (Vivre avec nos morts) בו מסבירה הורווילר את דרכה של היהדות להתמודדות עם אבל, היה הספר השישי הנמכר ביותר בצרפת לשנת 2021.

==ביוגרפיה==
דלפין הורווילור נולדה בנאנסי. משפחתה מצד אביה הם מאלזס-לורן ומצד אמה מהרי הקרפטים כולם "ניצולי מחנות ריכוז", שם איבדו את מרבית משפחתם. ולאחר השואה היגרו לצרפת והקימו משפחה.

אחד ממוריה הראשונים ליהדות היה הרב חיים קורסיה, לימים רבה של צרפת.

בגיל 17 עלתה הורווילור לישראל בגפה והחלה ללמוד רפואה ב אך לא סיימה את לימודיה וחזרה לצרפת לאחר רצח יצחק רבין שם למדה עיתונאות ב- CELSA בפריז. היא עבדה כעיתונאית ב-France 2 משנת 2000 עד 2003, כולל שליחת France 2 בירושלים, ולאחר מכן ב- RCJ מ-2003 עד 2008, בניו יורק, שם הייתה כתבת.

היא הצטרפה לסמינר לרבנים של התנועה הרפורמית Hebrew Union College בניו יורק. ובמאי 2008 קיבלה את הסמכתה לרבנות והפכה לרבנית בתנועה היהודית הליברלית של צרפת.

הורווילר נשואה לכלכלן והפוליטיקאי אריאל וייל

==ספריה==
* 2013 - En tenue d'Eve. Féminin, Pudeur et Judaïsme ("בחליפת יום הולדת: פמיניזם, צניעות ויהדות"), הדן בייצוג העירום והצניעות בתנ"ך.
* 2015 - sexe, transmission et identité dans le judaïsme איך רבנים עושים ילדים: מין, העברה וזהות ביהדות, פריז, גראסט.
* 2017 - Des mille et une façons d’être juif ou musulman אלף ואחת דרכים להיות יהודי או מסולמי. יחד עם האסלאמולוג רחיד בנזין.
* 2019 - Réflexions sur la question antisémite הרהורים על השאלה האנטישמית.
* 2020 - Comprendre le monde הבנת העולם.
* 2020 - Le rabbin et le psychanalyste - L'exigence d'interprétation הרב והפסיכואנלטיקאי:הדרישה לפרשנות.
* 2021 - Vivre avec nos morts לחיות עם המתים שלנו. הספר ה-6 הנמכר ביותר בצרפת לשנת 2021

==אותות והוקרה==
* דצמבר 2021 - אות לגיון הכבוד הצרפתי
* 2021 - פרס "Prix de Savoirs" הצרפתי על ספרה "Vivre avec nos morts" (החיים עם המתים שלנו)
* 2019 - אות מסדר האמנויות והספרות
* 2015 - אות המסדר הלאומי של מריטה 

==קישורים חיצוניים==

* 
* <div class="mw-content-ltr">
* Julia Lieblich, [https://www.nytimes.com/2022/09/30/world/europe/delphine-horvilleur-rabbi-judaism.html French Feminist Rabbi Captivates Multifaith Crowds With Musings on Mortality], The New York Times, September 30, 2022

==הערות שוליים==

קטגוריה:יהודים צרפתים
קטגוריה:רבניות רפורמיות
קטגוריה:רבנים צרפתים
קטגוריה:פריז: רבנים
קטגוריה:סופרות צרפתיות
קטגוריה:עיתונאיות צרפתיות
קטגוריה:מנהיגים דתיים
קטגוריה:צרפתיות שנולדו ב-1974
קטגוריה:צרפתים שנולדו ב-1974
נבחרת ספרד בכדורסל עד גיל 20

נבחרת ספרד בכדורסל עד גיל 20 היא הנציגה של ספרד בתחרויות כדורסל בינלאומיות, והיא מאורגנת ומנוהלת על ידי פדרציית הכדורסל הספרדית. <ref></ref> הנבחרת מייצגת את ספרד באליפות אירופה עד גיל 20 <ref></ref> ובתחרויות בינלאומיות אחרות עד גיל 20.

הנבחרת זכתה בסך הכל ב-16 מדליות באליפות אירופה בכדורסל עד גיל 20 - 3 מזהב, 6 מכסף ו-7 מארד, והיא מדורגת במקום השני מבחינת זכיות באליפות ובמקום הראשון מבחינת זכיות במדליות.

== אליפות העולם עד גיל 21 ==
{| class="wikitable" style="text-align: center;"
!שנה
! width="50" |מקום
! width="25" |מש'
! width="25" |נ'
! width="25" |ה'
|-
| style="border: 3px solid red" | 1993
| 7
| 8
| 3
| 5
|-
| 1997
| 7
| 8
| 4
| 4
|-
| 2001
| 5
| 8
| 6
| 2
|-
| 2005
| colspan="4" | לא העפילה
|-
| colspan="2" | סך הכל
| 24
| 13
| 11
|}

== אליפות אירופה עד גיל 20 ==
{| class="wikitable" style="text-align: center;"
!שָׁנָה
! width="50" |מקום
! width="25" |משחקים
! width="25" |ניצחונות
! width="25" |הפסדים
|-
| 1992
| 6
| 7
| 2
| 5
|- bgcolor="cc9966"
| 1994
|
| 7
| 5
| 2
|- bgcolor="silver"
| 1996
|
| 7
| 5
| 2
|-
| 1998
|4
| 8
| 3
| 5
|- bgcolor="cc9966"
| 2000
|
| 8
| 7
| 1
|- bgcolor="silver"
| 2002
|
| 8
| 5
| 3
|-
| 2004
|11
| 7
| 3
| 4
|-
| 2005
|9
| 8
| 6
| 2
|-
| 2006
|11
| 8
| 4
| 4
|- bgcolor="silver"
| 2007
|
| 8
| 7
| 1
|- bgcolor="cc9966"
| 2008
|
| 8
| 5
| 3
|- bgcolor="cc9966"
| 2009
|
| 9
| 7
| 2
|- bgcolor="cc9966"
| 2010
|
| 9
| 6
| 3
|- bgcolor="gold"
| style="border: 3px solid red" | 2011
|
| 9
| 9
| 0
|- bgcolor="cc9966"
| 2012
|
| 9
| 5
| 4
|- bgcolor="cc9966"
| 2013
|
| 10
| 6
| 4
|- bgcolor="silver"
| 2014
|
| 10
| 7
| 3
|- bgcolor="silver"
| 2015
|
| 10
| 7
| 3
|- bgcolor="gold"
| 2016
|
| 7
| 6
| 1
|-
| 2017
|4
| 7
| 5
| 2
|-
| 2018
| 7
| 7
| 3
| 4
|- bgcolor="silver"
| 2019
|
| 7
| 6
| 1
|-
| 2020
| colspan="4" rowspan="2" |האליפות בוטלה בעקבות מגפת הקורונה
|-
| 2021
|- bgcolor="gold"
| 2022
|
|7
|7
|0
|-
| 2023
|10
|7
|5
|2
|-
| 2024
|7
|7
|5
|2
|-
! סך הכל
! 25/25
! 199
! 136
! 63
|}

== הערות שוליים ==

ספרד
קטגוריה:נבחרות ספרד
קטגוריה:ספרד: כדורסל
יוגב גלוסמן

יוגב גלוסמן (נולד ב-25 בפברואר 1990), הידוע בשם הבמה iogi, הוא מוזיקאי ויוצר ישראלי.

== ביוגרפיה ==
גלוסמן הוא אמן ומוזיקאי, מלחין, כותב ויוצר מוזיקלי המנגן על כלי נגינה שונים: תופים, בס, גיטרה, כינור וקלידים. הוא שיתף פעולה עם אמנים רבים בישראל ובעולם, והיה במשך כמה שנים הבסיסט בלהקת ההופעות של עידן רייכל. הוא ניגן גם עם ההרכב הנשי המוזיקלי A-WA, עם יוני רכטר ועוד.

=== ילדות ונעורים ===
גלוסמן נולד וגדל בבאר שבע להורים שעלו מדרום אמריקה. הוא ספג בבית ההורים השפעות מוזיקליות שונות, בעברית ובספרדית. אחותו הייתה כבר בילדותם פסנתרנית קלאסית, והוא החל ללמוד נגינה על כינור בגיל 6, למד נגינה קלאסית על כינור עד גיל 18 אצל מורים שונים וניגן על כינור בתזמורת הפילהרמונית הישראלית הצעירה. כשהיה בן 15 בערך נחשף לסוגות מוזיקה נוספות והחל לנגן גם בגיטרה ובס.<ref></ref>

הוא מציין שבאותה תקופה, במקביל לנגינה בכינור הוא נמשך גם לעולם הרוק, ובעיקר למוזיקה מסוגת הפרוגרסיב מטאל. למד בבית הספר התיכון מקיף א' באר שבע. במסגרת ההכנה לשירות בצה"ל גלוסמן ניגש לבחינה ללהקה צבאית כבסיסט ובמקביל נבחן ככנר לצורך קבלת מעמד של מוזיקאי קלאסי מצטיין. הוא לא עבר את הבחינה כבסיסט והתקבל ככנר אבל למרות זאת לאחר הגיוס הוא התקבל ללהקה צבאית ושימש בסיסט לאורך השירות, במהלכו זנח חלקית את הנגינה בכינור.

=== קריירה מוזיקלית ===
לאחר השחרור מצה"ל החל גלוסמן לנגן בלהקה של אפרים שמיר, ובתוך זמן קצר החל להופיע עם אמנים רבים, תחילה עם מוזיקאים ותיקים כמו שלמה גרוניך ושלמה יידוב ובהמשך עם מוזיקאים שנחשבים בתחום המיינסטרים: עידן רייכל, אמיר דדון, עידן חביב ועוד. הוא המשיך להופיע בנגינה עם אמנים שונים, בין היתר עם להקת מרסדס בנד, גם לאחר שהוציא את אלבומי הסולו שלו. מתגורר בתל אביב.

בשנת 2018 יצא האלבום the ceiling - אלבום בכורה בשפה האנגלית. בהפקת נועם חבקין (ידוע בכינוי "nomok").

באוקטובר 2019 הוציא את אלבומו הראשון בעברית, מישהו בדלת. השירים באלבום הושפעו מיוצרים כמו הביץ' בויז, פול מקרטני, בי ג'יז ועוד. האלבום זכה לשבחי המבקרים, בין היתר נכתב עליו: "הכתיבה והשירה בעברית מוציאות ממנו ממד נוסף – כעת המולטי אינסטרומנטליסט הזה נשמע כמו המשך טבעי לרוק הישראלי הרך של שנות ה־90".<ref></ref>

אלבומו השלישי, everything's worth it, ראה אור באפריל 2021.<ref></ref>

מתוך אלבומו הראשון שני השירים: Creature ו־Magic Trick שולבו בפלייליסטים פופולריים וצברו מיליוני האזנות בספוטיפיי<ref name=":0" />.

ב-19 ביולי 2023 הוציא את הסינגל "we can be friends". בהמשך השנה, יצא אלבומו הרביעי, הנושא את אותו השם.

ב-15 בינואר 2024, במהלך מלחמת חרבות ברזל, הוציא גלוסמן את השיר "אתה כולם". את מילות השיר כתב אלון שמריז, שנחטף לעזה ב-7 באוקטובר ונורה בשוגג בידי כוח צה"ל. את השיר כתב שמריז כשהיה בן 18, והוא התגלה לאחר מותו. גלוסמן הוציא את השיר לאחר קבלת אישור מהמשפחה. ב-20 במאי הוציא את הסינגל "את", שמאוחר יותר נכנס לפלייליסט הלילה של גלגלצ.<ref></ref> ב-17 ביוני הוציא את הסינגל "לב". ב-24 ביוני יצא לאור אלבומו החמישי, "ידיים על הלב".

== דיסקוגרפיה ==

* 2018: The Ceiling
* 2019: מישהו בדלת
* 2021: Everything's Worth It
* 2023: We Can Be Friends
* 2024: ידיים על הלב

==קישורים חיצוניים==

* 

==הערות שוליים ==

קטגוריה:מוזיקאים ישראלים
קטגוריה:בסיסטים ישראלים
קטגוריה:זמרים-יוצרים ישראלים
קטגוריה:זמרי רוק ישראלים
קטגוריה:בוגרי תיכון מקיף א' (באר שבע)
קטגוריה:חברי להקות צבאיות ישראליות
קטגוריה:נגנים בתזמורת הפילהרמונית הישראלית הצעירה
קטגוריה:ישראלים שנולדו ב-1990
פרידריך זילכר

פרידריך זילכר (בגרמנית: Philipp Friedrich Silcher, 27 ביוני 1789 – 26 באוגוסט 1860, טובינגן) היה מנצח ומלחין גרמני.

== ביוגרפיה ==
פרידריך זילכר נולד בעיירה ליד שטוטגרט. הוא היה מעוניין להיות מורה אך לאחר שבלודוויגסבורג פגש את קרל מריה פון ובר החליט על קריירה מוזיקלית. הוא למד הלחנה ונגינת פסנתר אצל קונרדין קרויצר ויוהאן נפומוק הומל.

בשנת 1817 זילכר מונה למנהל המוזיקלי של אוניברסיטת טובינגן.

זילכר היה בין התומכים הבולטים של שירת מקהלה. הוא אסף שירי עם גרמנים רבים. הם נקלטו בחיי יום יום של הגרמנים ונשמעים עד היום.

בשנת 1829 זילכר הקים Akademische Liedertafel וניהל אותה עד מותו.

בין השירים של זילכר נמנים Muss i denn, Ich hatt' einen Kameraden, Alle Jahre wieder ועוד.

אסטרואיד 10055 נקרא על שמו.

==קישורים חיצוניים==

* [https://de.wikisource.org/wiki/ADB:Silcher,_Friedrich ביוגרפיה] 
* 

קטגוריה:מנצחים גרמנים
קטגוריה:מלחינים גרמנים
קטגוריה:סגל אוניברסיטת טיבינגן
קטגוריה:גרמנים שנולדו ב-1789
קטגוריה:גרמנים שנפטרו ב-1860
ראש ההגנה (דנמרק)

ראש ההגנה (בדנית: Forsvarschefen או בקיצור FC) הוא הדרג הפיקודי העליון בכוחות המזוינים של דנמרק. באופן רשמי הוא כפוף למלכת דנמרק, אולם בפועל הוא כפוף לשר ההגנה והוא היועץ הצבאי הישיר של ממשלת דנמרק. מקביל לתפקיד הרמטכ"ל בצה"ל.

ראש ההגנה הוא הקצין היחיד בצבא בדרגת גנרל (ארבעה כוכבים) או אדמירל. המפקד העליון הנוכחי הוא פלמינג לנטפר שנכנס לתפקידו ב-1 בדצמבר 2020.

לראש ההגנה כפופים מפקדי הצבא המלכותי הדני, חיל האוויר המלכותי הדני, והצי המלכותי הדני. בעיתות שלום משמר המולדת הדני ושירות הביון הדני כפופים ישירות למשרד ההגנה, אולם בזמני מלחמה מוכפפים גם גופים אלו לראש ההגנה.

מאז ייסוד התפקיד הועבר באופן מחזורי בין גנרלים מהצבא, מחיל האוויר ומהצבא. החל משנת 2012 בוטל הנוהג וראש ההגנה נבחר באופן ישיר בלי קשר להשתייכותו.

==רשימת ראשי ההגנה==
{| class="wikitable"
|-
! width="190" | דיוקן
! width="210" | שם
! width="170" | זרוע
! width="120" | תחילת כהונה
! width="120" | סיום כהונה
|-
| 105x105 פיקסלים || ארהרד קביסטגארד |הצי המלכותי הדני || 1 באוקטובר 1950 || 30 בספטמבר 1962
|-
| 105x105 פיקסלים || קורט רמברג |חיל האוויר המלכותי הדני || 30 בספטמבר 1962 || 30 בנובמבר 1972
|-
| 105x105 פיקסלים || אוטו בליקסנקרונה-מלר |הצבא המלכותי הדני || 30 בנובמבר 1972 || 30 באפריל 1977
|-
| 105x105 פיקסלים || קנוד ירנסן |חיל האוויר המלכותי הדני || 30 באפריל 1977 || 30 בספטמבר 1984
|-
| 105x105 פיקסלים || אוטו לינד |הצבא המלכותי הדני || 30 בספטמבר 1984 || 30 בנובמבר 1985
|-
| 105x105 פיקסלים || סוון טאיידה |הצי המלכותי הדני || 30 בנובמבר 1985 || 31 באוקטובר 1989
|-
| 105x105 פיקסלים || יורגן לינג |הצבא המלכותי הדני || 31 באוקטובר 1989 || 31 במרץ 1996
|-
| 105x105 פיקסלים || הנס יורגן גארד |הצי המלכותי הדני || 31 במרץ 1996 || 3 באוגוסט 1996
|-
| 105x105 פיקסלים || כריסטיאן חווידט |חיל האוויר המלכותי הדני || 3 באוגוסט 1996 || 30 בספטמבר 2002
|-
| 105x105 פיקסלים || הנס הלסו |הצבא המלכותי הדני || 30 בספטמבר 2002 || 31 ביולי 2008
|-
| 105x105 פיקסלים || טים ירנסן |הצי המלכותי הדני || 31 ביולי 2008 || 4 באוקטובר 2009
|-
| 105x105 פיקסלים || ביורן ביסרופ |הצבא המלכותי הדני || 4 באוקטובר 2009 || 15 בנובמבר 2009
|-
| 105x105 פיקסלים || קנוד ברטלס |הצבא המלכותי הדני || 15 בנובמבר 2009 || 2 בנובמבר 2012
|-
| 105x105 פיקסלים || ביורן ביסרופ |הצבא המלכותי הדני || 2 בנובמבר 2012 || 20 במרץ 2012
|-
| 105x105 פיקסלים || פיטר ברטרם |הצבא המלכותי הדני || 20 במרץ 2012 || 10 בינואר 2017
|-
| 105x105 פיקסלים || ביורן ביסרופ |הצבא המלכותי הדני || 10 בינואר 2017 || 1 בדצמבר 2020
|-
| 105x105 פיקסלים || פלמינג לנטפר |חיל האוויר המלכותי הדני || 1 בדצמבר 2020 || מכהן
|}

==קישורים חיצוניים==

*
קטגוריה:מפקדי צבאות סדירים בעת החדשה
קטגוריה:דנמרק: צבא וביטחון
המזכיר החברתי של הבית הלבן

בטי פורד עם מזכירות חברתיות לשעבר
המזכיר החברתי של הבית הלבן הוא האחראי על התכנון, התיאום והביצוע של אירועים חברתיים רשמיים ב, מעונו הרשמי ומקום העבודה העיקרי של נשיא ארצות הברית.

== מהות התפקיד ==
המזכיר החברתי הוא ראש המשרד החברתי של הבית הלבן, הממוקם ב. המזכיר החברתי מתכנן את כל האירועים המתנהלים בבית הלבן, החל מאירועים פשוטים כמו ביקורו של אדם יחיד וכלה בארוחות ערב ליותר מ-200 אורחים.

הוא עובד יחד עם הסדרן הראשי של הבית הלבן ועם פקידים מיוחדים מטעם מחלקת המדינה של ארצות הברית כדי לתכנן אירועים ממלכתיים, וכן מתאם עם משרד הגרפיקה והקליגרפיה של הבית הלבן את יצירת ההזמנות המיוחדות הנצרכות לאירועים.

==קישורים חיצוניים==

== הערות שוליים ==

קטגוריה:סגל הבית הלבן
סטיבן פורסט

סטיבן נלסון פורשטיין (באנגלית: Stephen Furst; 8 במאי 1954 - 16 ביוני 2017) היה שחקן, מפיק ובמאי אמריקני.

== קריירה ==
=== קריית משחק ===
אחרי שזכה להכרה בזכות תפקידו כקנט "פלאונדר" דורפמן בסרט "בית החיות" וסרט ההמשך "בית דלתא", הוא הצטרף לצוות השחקנים הראשי בסדרת הדרמה הרפואית "מקום אחר" בתפקיד ד"ר אליוט אקסלרוד בין השנים 1983–1988. בהמשך גילם את דמותו של נספח הסנטאורים ויר קוטו בסדרת המדע בדיוני "בבילון 5" בין השנים 1994–1998.

תפקידים נוספים שלו כללו את "שיגעון בחצות" (1980), "זעם אילם" (1982) לצד צ'אק נוריס ובקומדיה "נבחרת החלומות" (1989). הוא השתתף גם בסדרות הטלוויזיה "רצח במשיכת קולמוס" (1990), "דרייק וג'וש" (2002) ועבודת דיבוב בסרטי האנימציה "באז שנות אור ממפקדת הכוכב: ההרפתקה מתחילה" ו"בת הים הקטנה 2: השיבה לים"

=== בימוי ===
בשנת 2005 ביים עבור רשת Syfy את הסרט "Path of Destruction" בהשתתפותם של דייוויד קית' וכריס פראט.

== קישורים חיצוניים ==

* 

קטגוריה:שחקני קולנוע וטלוויזיה אמריקאים
קטגוריה:בבילון 5
קטגוריה:בוגרי אוניברסיטת וירג'יניה קומונוולת'
קטגוריה:אמריקאים שנולדו ב-1954
קטגוריה:אמריקאים שנפטרו ב-2017
למור אדום-בטן

למור אדום-בטן (שם מדעי: Eulemur rubriventer) הוא מין של פרימט מהסוג למור החי באי מדגסקר.

== מאפיינים ==
אורכו של הלמור אדום הבטן ללא הזנב 34 עד 40 סנטימטרים ומשקלו 1.6 עד 2.4 קילוגרמים. הלמור אדום הבטן בעל פרווה בצבע חום, כתמים בצבע לבן מתחת לעיניים ובטן בצבע אדום וזה מקור שמו של הלמור. הלמור אדום הבטן חי בקבוצות הכוללות עד 10 למורים. הלמור אדום הבטן חי ביערות הגשם של צפון-מזרח מדגסקר וניזון בעיקר מפירות עץ התמרהינדי, עלים וצוף פרחים. הלמור אדום הבטן עוזר להפיץ זרעים של צמחים רבים ביער הגשם. עונת הרבייה של הלמור אדום הבטן היא באוקטובר ונובמבר כשבסיומה נולד צאצא אחד בלבד. הטורפים של הלמור אדום הבטן הם עופות דורסים כמו עקב מדגסקר, טורפי מדגסקר כמו הפוסה וחנק קרקע מלגשי. הלמור אדום הבטן נמצא על פי הרשימה האדומה של IUCN במצב השימור פגיע עקב בירוא יערות נרחב באי מדגסקר וציד.

==ראו גם==
* הפארק הלאומי מרוג'ג'י

== קישורים חיצוניים ==

== הערות שוליים ==

קטגוריה:בעלי חיים שתוארו ב-1850
קטגוריה:טקסונים שתוארו בידי איזידור ז'ופרואה סנט-אילר
קטגוריה:למוריים
אנטוניה אלבי

אנטוניה אלבי (בצרפתית: Antonia Alby; 1897 – 28 ביולי 1958) הייתה נזירה קתולית, מנהלת בית ספר, חסידת אומות העולם שהצילה יהודים בצרפת בזמן מלחמת העולם השנייה.<ref name=":0"></ref>

== פעילות בתקופת השואה להצלת יהודים ==
ב-2 בספטמבר 1939, משפחת גרומבך, ז'ול ולואיז וילדיהם, ז'קלין ופייר, היו בחופשה בנורמנדי. כאשר התפרסמה הידיעה על הפלישה הגרמנית לפולין ההורים החליטו לא לחזור לביתם בפריז, אלא לברוח דרומה לגראולה במחוז טארן, שם היה לג'ול סניף של חנות העורות שבבעלותו. הם שכרו דירה באזור ורשמו את ילדיהם לבית ספר. במהלך תקופה זו הם התיידדו עם משפחת שונדר, שהתגוררה בכפר סן-הילייר. אדואר וז'אן שוונדר היו הבעלים של מפעל באזור, והיו להם חמישה ילדים. כשהגרמנים כבשו את האזור, עברה משפחת גרומבך להתגורר אצל משפחת שוונדר. ג'קלין גרומבך נשלחה ללמוד בבית ספר של הנזירות, בניהולה של אנטוניה אלבי. אנטוניה עודדה את משפחת גרומבך לאפשר לג'קלין להתגורר בפנימיית בית הספר, כדי שתוכל להמשיך בלימודיה. היא הבטיחה שלעולם לא תאפשר לאיש לקחת את ג'קלין, אלא אם יוצג כרטיס הביקור של ג'ול. בנוסף לג'קלין החביאה אנטוניה כמה בנות יהודיות נוספות בפנימיית בית הספר.<ref name=":0" />

== לאחר המלחמה ==
אנטוניה נפטרה ב-28 ביולי 1958.<ref name=":0" />

== הכרה והנצחה ==
ב-12 באוגוסט 2012 הודיעה מחלקת חסידי אומות העולם ביד ושם לג'קלין פישר גרומבך, הניצולה, שהוחלט להכיר באנטוניה כחסידת אומות העולם. ב-8 במאי 2012 הוכרה אנטוניה אלבי באופן רשמי והתקיים טקס לכבודה בפריז, צרפת.<ref name=":0" /><ref></ref>

== הערות שוליים ==

קטגוריה:צרפתים חסידי אומות העולם
קטגוריה:צרפתיות חסידות אומות העולם
קטגוריה:צרפתיות שנולדו ב-1897
קטגוריה:צרפתים שנולדו ב-1897
קטגוריה:נפטרות ב-1958
קטגוריה:צרפתים שנפטרו ב-1958
הקונגרס הציוני העולמי ה-13

בית המלון אשר אירח את הקונגרס הציוני ה-13]]
הקונגרס הציוני ה-13 התקיים ב-6 - 18 באוגוסט 1923 בעיר קרלסבאד שבצ'כוסלובקיה.

בקונגרס החלה הביקורת על יחסה המתון לשלטונות המנדט הבריטי והוחלט להקים אוניברסיטה עברית בירושלים.

== מנושאי הקונגרס ==

=== הרחבת הסוכנות היהודית ===
ד"ר חיים ויצמן העלה הצעה להרחיב את "הסוכנות היהודית", אך זו נדחתה מחשש לטשטוש האופי הדמוקרטי-עממי של התנועה הציונית על ידי צירוף נדבנים ואילי הון.

=== דיונים לגבי הקמת האוניברסיטה העברית ===

הקמת אוניברסיטה בארץ ישראל הייתה חלק מהחזון הציוני, וההצעה לעשות זאת עלתה כבר בשנת 1884 בוועידת קטוביץ. כבר בקונגרס הציוני הראשון שנערך בבזל בשנת 1897, התקיים דיון על רעיון הקמת האוניברסיטה, בעקבות הצעתו של צבי הרמן שפירא.

ובהמשך לדיונים בקונגרס ה-11 בקונגרס זה הוחלט על פתיחת האוניברסיטה העברית בירושלים.

== ממשתתפי הקונגרס ==
(משמאל לימין) [[יהושע פרידמן, יצחק וולקני-אלעזרי ואליעזר אליהו פרידמן בקונגרס הציוני ה-13]]
* יצחק וולקני-אלעזרי - סופר, אגרונום ובוטנאי ואיש העלייה השנייה.
* יהושע פרידמן - מחנך עברי ועסקן תרבות יהודי.
* משה פרוסטיג
* אפרים פישל רוטנשטרייך

== ראו גם ==
* האוניברסיטה העברית בירושלים#תולדות האוניברסיטה

==קישורים חיצוניים==

== הערות שוליים ==

קטגוריה:ועידות ציוניות לפני קום המדינה
קטגוריה:1923
13
קטגוריה:ציונות בצ'כיה
אדוארדו רוסלס

אדוארדו רוסלס (בספרדית: Eduardo Rosales; 4 בנובמבר 1836 – 13 בספטמבר 1873) היה צייר ספרדי. הוא היה חסיד של תנועת האמנות האיטלקית הידועה בשם "פוריסמו" והתמחה בסצנות היסטוריות. <ref></ref>

== ביוגרפיה ==
הוא נולד במדריד. בנו השני של פקיד זוטר, הוא החל את לימודיו בבית ספר פרטי שהופעל על ידי האסקולפיוס (פיאריסטים). הוא התייתם כנער ונרשם לאקדמיה המלכותית לאמנויות יפות של סן פרננדו, שם למד אצל פדריקו דה מדרסו ב-1851.<ref></ref>

רוסלס ליווה כמה חברים לרומא ב-1857, ללא מלגה או תמיכה כספית אחרת, עד שקיבל קצבה מיוחדת מהממשלה להמשך לימודיו ב-1861. הוא הצטרף לקבוצה של ציירים ספרדים שנפגשו בקפה גרקו, שכללה את חוסה קסדו דל אליסל, דיוסקורו פואבלה ומריה פורטוני. שם החל להתרועע עם חסידי תנועת הנצרתיים, אך עד מהרה נטש את התעניינותו בהם והפיק את יצירתו החשובה הראשונה "Tobías y el angel".

עם זאת, הוא המשיך להתעניין בפיתוח סגנון ריאליסטי יותר, שהושג ביצירתו הידועה ביותר "Doña Isabel la Católica dictando su testamento". הוא הציג אותה בתערוכה העולמית של פריז (1867) ומאוחר יותר חזר לרומא, שם שלח מכתב לחבריו וסיפר להם שהציור זכה להצלחה יוצאת דופן, וקיבל את מדליית הזהב הראשונה של צייר זר. הוא זכה גם בתואר אביר בלגיון הכבוד .<ref></ref>

== שנים אחרונות ==
הוא התחתן עם בת דודתו מקסימינה בשנת 1868. נולדו להם שני ילדים, אחד מהם, אלויסה, מת בינקותו והונצח בציורו "Primeros pasos" ("צעדים ראשונים"). רוסלס היה במצב בריאותי ירוד בעצמו, לאחר שלקה בשחפת במשך שנים רבות, וערך ביקורים תכופים בפנטיקוסה בהרי הפירנאים, שם המים היו מפורסמים בסגולותיהם המרפאות. ב-1869 הוא עזב את רומא סופית ופתח סטודיו במדריד. הביקורת הקשה שקיבל על יצירתו "לה מוארטה דה לוקרציה" (1871) הותירה אותו מיואש והוא מעולם לא צייר עוד על קנבס בקנה מידה גדול.<ref></ref>

בשנה שלאחר מכן, בתקווה למצוא אקלים שיהיה מתאים יותר לבריאותו, הוא עבר למורסיה. עם הכרזת הרפובליקה הספרדית הראשונה, הוצעו לו משרה במוזיאון הפראדו, שאותה דחה, ובאקדמיה המלכותית של ספרד ברומא שאותה קיבל אך מעולם לא מילא, עקב החמרה במצבו.

הוא מת זמן קצר לאחר מכן, במדריד.

ב-1922 כיבדה אותו מדריד בפסל זיכרון, שהוצב ברחוב הקרוי על שמו, Paseo del Pintor Rosales.

== גלריה ==
<gallery mode="packed" heights="180">
File:Doña Isabel la Católica dictando su testamento (Rosales).jpg|איזבלה מכתיבה את צוואתה, 1864

File:Eduardo Rosales - Juan de Austria's presentation to Emperor Carlos V in Yuste.jpg|יוהאן מאוסטריה מוצג בפני הקיסר קרל החמישי ביוסטה, 1869/1868

File:Conchita Serrano Dominguez Eduardo Rosales 1871.jpg|הרוזנת מסנטובניה ("הילדה הוורודה"), 1871

File:Eduardo Rosales Gallinas - La muerte de Lucrecia.jpg|מותה של לוקרטיה, 1871
</gallery>
== קישורים חיצוניים ==

== הערות שוליים ==

קטגוריה:ציירים ספרדים
קטגוריה:ילידי 1836
קטגוריה:נפטרים ב-1873
כרצבוס

כרצבוס (שם מדעי: Cheracebus; מילולית: "טיטי האלמנה, עקב צבע הפנים והידיים השחורים, המזכירים לבוש אלמנה") הוא סוג של קופים ממשפחת הצבוסיים וקבוצת הטיטים שתוארו ב-2016 שהתפצלו מהסוג קליצבוס (Callicebus). קופים אלה חיים לאורך יערות הגשם של צפון-מערב אמריקה הדרומית בחופת הצמרות והם אוכלי כל. צבע פרוותם לרוב שחורה והם גדולים יחסית לקופי טיטי.

מיני הסוג קליצבוס פוצלו לסוג זה לאחר בדיקות גנטיות וטקסונומיות שנערכו בידי מספר חוקרים ובראשם ההגנטיקאית הייזל ביירן, כשהסוג הראשי טיטי פוצל לשני סוגים קרובים: כרצבוס ופלקטורוצבוס.

==מינים==
* טיטי שטני (Cheracebus lucifer)
* טיטי שחור (Cheracebus lugens)
* טיטי שחור-יד קולומביאני (Cheracebus medemi)
* טיטי ריו פורוס (Cheracebus purinus) - לעיתים נחשב כתת-מין של טיטי הצווארון
* טיטי אדום-ראש (Cheracebus regulus)
* טיטי הצווארון (Cheracebus torquatus)

==קישורים חיצוניים==

קטגוריה:בעלי חיים שתוארו ב-2016
קטגוריה:צבוסיים
פלקטורוצבוס

פלקטורוצבוס (שם מדעי: Plecturocebus) הוא סוג של קופים ממשפחת הצבוסיים החיים בחופות יערות גשם באמריקה הדרומית. זהו הסוג הגדול ביותר של טיטים, שתואר ב-2016.

מיני הסוג פוצלו מהסוג קליצבוס לאחר בדיקות גנטיות וטקסונומיות שנערכו בידי מספר חוקרים ובראשם הגנטיקאית הייזל ביירן, כשהסוג הראשי טיטי פוצל לעוד שני סוגים קרובים: כרצבוס ופלקטורוצבוס.

קופים אלה בעלי פרווה אפורה עד אדומה והם חיים בברזיל בקרבת יער האמזונאס ולרוב לאורך התפוצה הדרומית שלו. הם חיים בקבוצות קטנות הנעות יחדיו ביער וניזונים כאוכלי כל.

==מיון==
*תת-קבוצה P. donacophilus
** טיטי לבן-אזניים (Plecturocebus donacophilus)
** Plecturocebus modestus
** Plecturocebus oenanthe
** טיטי אולללה (Plecturocebus olallae)
** טיטי מכוסה לבן (Plecturocebus pallescens)
** Plecturocebus urubambensis
*תת-קבוצה P. moloch
** טיטי אדם בפטיסטה (Plecturocebus baptista)
** טיטי הנסיך ברנרד (Plecturocebus bernhardi)
** טיטי חום (Plecturocebus brunneus)
** טיטי אפר שחור (Plecturocebus cinerascens)
** טיטי הופמנס (Plecturocebus hoffmannsi)
** Plecturocebus miltoni
** טיטי אדום-בטן (Plecturocebus moloch)
** Plecturocebus toppini
** Plecturocebus vieirai
** טיטי מדידי (Plecturocebus aureipalatii)
** טיטי בטן-אגוז (Plecturocebus caligatus)
** Plecturocebus caquetensis
** טיטי נחושתי (Plecturocebus cupreus)
** טיטי לבן-זנב (Plecturocebus discolor)
** טיטי הרשקוביץ' (Plecturocebus dubius)
** טיטי מקושט (Plecturocebus ornatus)
** טיטי סטפן נאש (Plecturocebus stephennashi)

==קישורים חיצוניים==

קטגוריה:בעלי חיים שתוארו ב-2016
קטגוריה:צבוסיים
Afterglow (שיר של וילקינסון)

"Afterglow" הוא שיר של המפיק המוזיקלי הבריטי, וילקינסון, בשיתוף פעולה עם הזמרת-יוצרת הבריטית, בקי היל. השיר יצא, על ידי וירג'ין EMI רקורדס ו-RAM רקורדס, ב-13 באוקטובר 2013, כסינגל הרביעי מתוך אלבום הבכורה של וילקינסון, Lazers Not Included. השיר נכלל גם באלבום האוסף הראשון של בקי היל, Get to Know.

נכון לאפריל 2024, השיר הושמע למעלה מ-189 מיליון פעמים בספוטיפיי.<ref></ref>

== וידאו קליפ ==
הווידאו קליפ של השיר יצא בערוץ היוטיוב של וילקינסון, ב-11 בספטמבר 2013. נכון לינואר 2022, הווידאו קליפ נצפה למעלה מ-80 מיליון פעמים.<ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!הממלכה המאוחדת (BPI)
|פלטינה
|600,000
|}

== היסטוריית יציאות לאור ==
{| class="wikitable"
!אזור
!תאריך
!פורמט
!יברת תקליטים
|-
!עולמי
| 13 באוקטובר 2013
|הורדה דיגיטלית, תקליט ויניל 12 אינץ'
|וירג'ין EMI רקורדס, RAM רקורדס
|}

== קישורים חיצוניים ==

== הערות שוליים ==

קטגוריה:שירי 2013
קטגוריה:סינגלים מ-2013
קטגוריה:שירי בקי היל
קטגוריה:שירים באנגלית
קטגוריה:שירים שנכתבו על ידי בקי היל
קטגוריה:שירי דראם אנד בייס
קטגוריה:שירי מוזיקה אלקטרונית
משה זקן מאזוז

רבי משה זקן מאזוז (ה'תרי"א, 1851 - ב' באייר ה'תרע"ה, 1915) היה רבו של האי ג'רבה שבתוניסיה.

== ביוגרפיה ==
נולד בשנת תרי"א (1851) בג'רבה שבתוניסיה, בן לכמוס מאזוז. למד אצל רבי אברהם הכהן, רבי סאסי מעתוק הכהן יהונתן ורבי חיים הכהן, שהיה לרבו המובהק.

בשנת ה'תרל"ב (1870) התבקש לנהל את ענייני הקהל ברובע הגדול, בג'רבה, והוא מילא תפקיד זה עד יום פטירתו. בשנת תרל"ו (1875) התמנה לדיין בג'רבה, ובשנת ה'תרס"ה (1905) לאב בית הדין.

== תלמידיו ==
* רבי מכלוף עידאן
* רבי חיים חורי
* רבי מרדכי אמייס הכהן
* רבי יוסף בוכריץ

== ספריו ==
כתב ספרים רבים, מהם:
* 'סבר פנים' - חידושי ש"ס.
* 'שערי משה' - שו"ת וחידושים בהלכה.
* 'שערי תורה' - חידושים ודרושים בהלכה.
* 'שם משה' - עניינים שונים.
* 'צדיק ונשגב' - על מסכת ביצה.
* 'ויקהל משה' - דרושים.
* 'קרא משה' - חידושי תנ"ך ומאמרי חז"ל ועוד.
* 'הוראת זקן' - דינים והלכות באורח חיים ויורה דעה בערבית יהודית.

== קישורים חיצוניים ==
* 
* 

קטגוריה:רבנים ג'רבאים
קטגוריה:רבנים תוניסאים
קטגוריה:ילידי 1851
קטגוריה:נפטרים ב-1915
אורן רוזנפלד

אורן רוזנפלד (נולד ב-29 בינואר 1976) הוא יוצר דוקומנטרי ומפיק סרטים ישראלי.<ref></ref>

== קריירה ==
רוזנפלד נולד בירושלים. הוא החל את דרכו כצלם עיתונות בסיקור האינתיפאדה השנייה.

ב-2010 הקים את חברת ההפקות HolyLand Productions. באוקטובר 2016, ביים והשתתף בכתיבת הסרט הדוקומנטרי "הלוחמים הערבים של ישראל" עבור ה-BBC.<ref></ref><ref></ref> בסרט, אותו כתב עם יחד עם העיתונאית ג'יין קורבין , עקב רוזנפלד אחר היחידה הראשונה של חיילים ערבים ישראלים ששירתה בגדה המערבית.

סרטו עטור הפרסים של רוזנפלד, חומוס הסרט ,<ref></ref> עורר מחלוקת כאשר ספר השיאים של גינס סירב לשלוח נציגים לשפוט את צלחת החומוס הגדולה בעולם בשל חששות ביטחוניות לכאורה.<ref></ref>

בשנת 2017 הצטרף שוב רוזנפלד לג'יין קורבין, כדי לכתוב ולביים את "הפאודה האמיתית" , סרט תיעודי של BBC על הסיפור האמיתי מאחורי הדרמה המצליחה של נטפליקס, פאודה. רוזנפלד דן באופי הסרט התיעודי, ובייחוד של הפרויקט עבור חדשות I24.<ref></ref>

יצירתו של רוזנפלד "גן העדן האבוד בגואה" (Lost in Paradise Goa)<ref></ref> מ-2018 זכתה בפרס LIAFF לסרט התיעודי הקצר הטוב ביותר.<ref></ref>

בתחילת 2018 חזר רוזנפלד להודו כדי להמשיך בהפקת הסרט "יהודי מומבאי" על הקהילה היהודית המבוססת במומבאי, ועל המשמעות או תרומתם התרבותית, החברתית והפוליטית להודו.<ref></ref> הסרט יביא את סיפורו של משה (מוישי) הולצברג, ניצול של מתקפת הטרור במומבאי ב-2008, וחזרתו למומבאי עשר שנים לאחר מכן. במסגרת העבודה על הסרט, נחשפו הקלטות של האזנות למבצעי הפיגוע.<ref></ref>

ב-2021 יצר רוזנפלד סרט תיעודי קצר עבור מגזין Vice, שכותרתו Inside The Battle For Jerusalem<ref></ref><ref></ref>, הסוקר את המתיחות בשכונת שייח' ג'ראח. הסרט זכה בשני פרסי האמי הבינלאומי עבור דיווח חדשותי.<ref></ref><ref></ref>

ב-2022 עלה לנטפליקס סרטו של רוזנפלד "ז'ילבר שיקלי: המסכה" אודות ז'ילבר שיקלי,<ref></ref> ישראלי מאשדוד שגנב מיליונים תוך שהוא מתחזה לסגן שר ההגנה הצרפתי, עם מסכת סיליקון.

ב-2022 הוקרן סרטו "מגוירים: האודיסאה אל היהדות", העוקב אחר קבוצה של אינדיבידואלים בתהליך הגיור שלהם, בסינמטק ירושלים<ref></ref>.

== פילמוגרפיה נבחרת ==

* "מלחמות תג מחיר" (Price Tag Wars)- 2012.
* "חומוס- הסרט" (Hummus the Movie)-2015
* הלוחמים הערבים של ישראל (Israel's Arab Warriors)- 2016
* הפאודה האמיתית (The Real Fauda)-2017
* גן העדן האבוד בגואה (Lost in Paradise Goa)- 2018
* יום אחד בעזה (One Day In Gaza)- 2019
* "ז'ילבר שיקלי: המסכה" -2022
* מגוירים: האודיסאה אל היהדות (Converts: The Odyssey of Becoming Jewish)- 2022

== קישורים חיצוניים ==

* 

== הערות שוליים ==

קטגוריה:צלמים ישראלים
קטגוריה:עיתונאים ישראלים
קטגוריה:מפיקים ישראלים
קטגוריה:במאי סרטים תיעודיים ישראלים
קטגוריה:ירושלים: אישים
קטגוריה:ישראלים שנולדו ב-1976
פטרישיה טולמן

פטרישיה טולמן (באנגלית: Patricia Tullman; נולדה ב-4 בספטמבר 1957) היא שחקנית, פעלולנית ומנהלת אולפנים אמריקאית. ידועה בזכות השתתפותה בסרט "ליל המתים החיים" ובסדרות המדע בדיוני "מסע בין כוכבים" ו"בבילון 5". היא המנהלת והמפיקה בפועל לשעבר של Studio JMS, אולפני ההסרטה של היוצר ג'יי מייקל סטרזינסקי.
== קריירה ==
בתחום הטלוויזיה, טולמן עבדה באופרת הסבון "דורות" והופיעה בהופעת אורח בסדרה "מעשיות מהצד האפל" של ג'ורג' רומרו. כשחקנית וכפעלולנית, טולמן השתתפה בלמעלה מ-50 פרקים בזיכיון "מסע בין כוכבים" בין השנים 1992–1997, בין היתר בסדרות "מסע בין כוכבים: הדור הבא", "מסע בין כוכבים: חלל עמוק 9" ו"מסע בין כוכבים: וויאג'ר". בהמשך היא גילמה את דמותה של הטלפתית ליטה אלכסנדר בסדרת המדע בדיוני "בבילון 5" (בפרק הפיילוט, תפקיד אורח בעונות 3,2 ותפקיד ראשי בעונות 5,4). שיתפה פעולה עם הבמאי ג'ורג' רומרו בסרטי האימה שלו "אבירי האתמול" (1981), "אדם שבחיה" (1988) ו"קריפשואו 2" (1987), שבו שימשה כפעלולנית. בשנת 1990 השתתפה ברימייק של "ליל המתים החיים", ובשנת 1992 השתתפה בתפקיד מכשפה אחוזת דיבוק ב"צבא האופל".

עבודת הפעלולנות הידועה ביותר של טולמן הייתה בסרט "פארק היורה" של סטיבן ספילברג משנת 1993 ככפילתה של השחקנית לורה דרן. בנוסף, שימשה ככפילתה של השחקנית לורל הולומן בתפקיד ציידת הערפדים ג'סטין קופר בסדרה "אנג'ל".

בשנת 2012 הפכה למנהלת אולפני JMS ושימשה כמפיקה בפועל בשותפות עם חברה לשעבר ג'יי מייקל סטרזינסקי, יוצר הסדרה "בבילון 5". היא עזבה את החברה כשנה לאחר מכן.

== קישורים חיצוניים ==

קטגוריה:שחקניות קולנוע וטלוויזיה אמריקאיות
קטגוריה:בבילון 5
קטגוריה:אמריקאיות שנולדו ב-1957
קטגוריה:אמריקאים שנולדו ב-1957
Radioactive (שיר של מרינה אנד דה דיימונדס)

Radioactive (בעברית: רדיואקטיבי) הוא שיר של הזמרת-יוצרת הוולשית מרינה אנד דה דיימונדס, מתוך גרסת הדלוקס של אלבום האולפן השני שלה, Electra Heart.<ref></ref> השיר יצא לאור ב-23 בספטמבר 2011, כסינגל השיווקי הראשון מהאלבום, בטרם פורסם הסינגל המוביל של האלבום, "Primadonna", שיצא ב-20 במרץ 2012.

השיר הוא מסוג יורודאנס ודאנס-פופ, בהפקת הצמד הנורווגי סטארגייט. מבקרי המוזיקה שיבחו את השינוי בסגנון המוזיקלי של דיאמנדיס, ביחס לאלבומה הראשון, The Family Jewels.<ref name=pop></ref><ref name="digital"></ref> השיר הגיע למקום ה-25 במצעד הסינגלים הבריטי ו-37 במצעד הסינגלים האירי.

== רקע והרכב ==
מבחינה מוזיקלית, "Radioactive" הוא שיר יורודאנס ודאנס-פופ, ובעל קצב קלאב מינימליסטי.<ref name="digital"/><ref name="Metro"></ref><ref></ref> הוא הופק על ידי הצמד הנורווגי סטארגייט, שהפיקו בעבר מוזיקה לאמניות כמו ריהאנה וקייטי פרי.<ref name="digital"/> דיאמנדיס הסבירה על השיר:<ref name="nme"></ref> 

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-24 מיליון השמעות.<ref></ref>

== וידאו קליפ ==
הווידאו קליפ הנלווה לשיר בוים על ידי קספר בלסלב,<ref></ref> ויצא ב-22 באוגוסט 2011.<ref name="nme"/><ref></ref>

== מיקומי שיא ==

== היסטוריית יציאות לאור ==
{| class="wikitable plainrowheaders"
|-
!scope="col"|מדינה
!scope="col"|תאריך
!scope="col"|חברת תקליטים
!scope="col"|פורמט
|-
!scope="row"|אוסטרליה<ref></ref>
|23 בספטמבר 2011
|וורנר מיוזיק
|rowspan="3"|הורדה דיגיטלית
|-
!scope="row"|אירלנד<ref></ref>
|rowspan="2"|30 בספטמבר 2011
|rowspan="2"|, אטלנטיק רקורדס
|-
!scope="row"|הממלכה המאוחדת<ref name="itunesuk"></ref>
|}

== הערות שוליים ==

קטגוריה:שירי 2011
קטגוריה:שירי מרינה דיאמנדיס
קטגוריה:שירים באנגלית
קטגוריה:שירים שנכתבו על ידי טור אריק הרמנסן
קטגוריה:שירים שנכתבו על ידי מיקל סטורלר אריקסן
קטגוריה:שירים שנכתבו על ידי מרינה דיאמנדיס
קטגוריה:שירים שהופקו על ידי סטארגייט
קטגוריה:שירי יורודאנס
Powerless

"Powerless" הוא סינגל של להקת הדראם אנד בייס הבריטית, רודימנטאל, בשיתוף הזמרת הבריטית, בקי היל, שיצא, על ידי אסיילום רקורדס ואטלנטיק רקורדס, ב-23 בפברואר 2014 כסינגל השישי מתוך אלבום האולפן הראשון של הלהקה, Home.

נכון לינואר 2022, השיר הושמע למעלה מ-12 מיליון פעמים בספוטיפיי.<ref></ref>

== וידאו קליפ ==
הווידאו קליפ של השיר הועלה בערוץ היוטיוב של הלהקה ב-29 בינואר 2014. נכון לינואר 2022, הווידאו קליפ נצפה למעלה מ-14 מיליון פעמים.<ref name="YouTube"></ref>

== מיקומי שיא ==

== היסטוריית יציאות לאור ==
{| class="wikitable"
! scope="col" |אזור
! scope="col" |תאריך
! scope="col" |פורמט
! scope="col" |חברת תקליטים
|-
!הממלכה המאוחדת
| 23 בפברואר 2014
| הורדה דיגיטלית
|אסיילום רקורדס, אטלנטיק רקורדס
|}

== קישורים חיצוניים ==

== הערות שוליים ==

קטגוריה:שירי 2014
קטגוריה:סינגלים מ-2014
קטגוריה:שירי רודימנטאל
קטגוריה:שירי בקי היל
קטגוריה:שירים באנגלית
קטגוריה:שירים שנכתבו על ידי בקי היל
קטגוריה:שירי דראם אנד בייס
קטגוריה:סינגלים בהוצאת אסיילום רקורדס
צ'ורוואש

צ'ורוואש (בהונגרית: Csorvás) היא עיר בנפת בקשצ'בה שבמחוז בקש בדרום מזרח הונגריה. עד לשואה הייתה בו קהילה יהודית.

כמו יישובים רבים באירופה גם בצ'ורוואש מספר התושבים נמצא בירידה. כך, בשנת 1990 חיו בכפר 6,106 תושבים ובשנת 2021 רק 4,566 תושבים.

האזור מיושב מסביבות תקופת האבן, והוא מוזכר לראשונה בכתבים משנת 1150. היישוב הפך לעיר רשמית בשנת 2005.

== יהודי צ'ורוואש ==
יהודים חיו בצ'ורוואש במאה ה-18 ובמאה ה-19. משנת 1865 הייתה הקהילה כפופה לקהילת אורושהאזה בשנת 1944 נרצחו יהודים מהכפר בשואת יהודי הונגריה.

בדף הקהילה של צ'ורוואש נכתב כי בשנת 1944 יש בקהילה 34 חברים ורב הקהילה הוא שאנדור ויזנר.

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|36
|3,148
|-
|1910
|54
|
|-
|1920
|35
|
|-
|1930
|38
|
|-
|1941
|34
|7,269
|-
|}

==קישורים חיצוניים==

* 

==הערות שוליים==

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
אלכסנדר ינקלוביץ לרנר

אלכסנדר ינקלוביץ לרנר (ברוסית: Александр Яковлевич Лернер) (7 בספטמבר 1913 – 6 באפריל 2004) היה מדען ישראלי שהיה בעבר סירובניק בברית המועצות.<ref></ref>

== ביוגרפיה ==
הוא נולד למשפחה יהודית בוויניצה באימפריה הרוסית (כיום אוקראינה). ב-1938, לרנר סיים תואר בהנדסת חשמל במכון להנדסת חשמל במוסקבה, בשנת 1940, קיבל תואר דוקטור מאותו מוסד. במהלך מלחמת העולם השנייה שירת לרנר כמהנדס הראשי של המעבדה האוטונומית המרכזית במשרד הסובייטי למטלורגיית ברזל במוסקבה.

לרנר הפך לחבר באליטה המדעית והטכנולוגית הסובייטית. הוא היה מטפל מוביל בקיברנטיקה. זהו ענף מדעי העוסק במערכות בקרה אנושיות כמו המוח ומערכות העצבים שבהן הן מתחברות עם מערכות אלקטרוניות מורכבות. כמו כן, המשוואות המתמטיות שלו חזו היצע וביקוש של חומרים חיוניים כמו פלדה, או הקצאת משאבים נדירים.

הוא היה המדען הסובייטי הבולט הראשון שביקש להגר לישראל. בקשתו נדחתה, והביאה לאובדן פתאומי של תפקידיו וזכויותיו. ב-1977 פורסם בעיתון הסובייטי איזבסטיה מכתב שכינה את לרנר "מנהיג קן ריגול". מקורביו בתנועת הסירובניקים - נתן שרנסקי, ולדימיר סלפק ואידה נודל - נעצרו. לבסוף ניתן לו אישור יציאה והיגר לישראל ב-27 בינואר 1988 יחד עם בנו, כלתו ונכדתו.

לרנר קיבל מינוי במחלקה למתמטיקה במכון ויצמן למדע שם המשיך במספר פרויקטים, ביניהם פיתוח לב מלאכותי ובניית מודל מתמטי לניבוי התנהגות של חברות מפותחות.

אלכסנדר נפטר ב-2004 ברחובות בגיל 90.<ref></ref>

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:מהנדסים סובייטים
קטגוריה:מדענים יהודים סובייטים
קטגוריה:אסירי ציון
קטגוריה:אסירי ציון בברית המועצות
קטגוריה:עולים בשנות ה-1980
קטגוריה:ישראלים שנולדו ב-1913
קטגוריה:ישראלים שנפטרו ב-2004
סנה יעקב

סנה יעקב (מוכר יותר בשם גבעת רונן) הוא מאחז בשומרון דרומית לשכם שהוקם בשנת 1999 ונכון ל-2022 מנה כ-30 משפחות.

== גאוגרפיה ==
המאחז הוקם על רכס הר גריזים, במעלה ההר שבראשו נמצא היישוב הר ברכה, המרוחק מהמאחז כ-1.5 ק"מ. מתחת למאחז מצויים שמורת האלות האטלנטיות ומעיין עין מח'נה (מעיין עמשא). מערבית ודרומית למאחז נמצא הכפר בורין.

== היסטוריה ==
המאחז הוקם בשנת 1999 על ידי רונן ערוסי, ונקרא תחילה "סנה יעקב" על שם יעקב פרג, תושב הר ברכה שנרצח בפיגוע במקום בשנת 1988. אך עם השנים דבק במאחז הכינוי "גבעת רונן" על שם מייסדו רונן ערוסי, שעזב את המקום כעבור מספר שנים.

בגבעה ישנם בית כנסת, מקווה נשים ומועדון.

אף שהמאחז הוקם בתחילה על ידי תושב הר ברכה, עם השנים אוכלוסייתו התאפיינה בדפוס התנהלות והשקפה השונים באופן מהותי משל היישוב הר ברכה, דבר שהביא לעיתים למחלוקות בין היישוב למאחז סביב העסקת פועלים פלסטינים למול עבודה עברית וכדומה.

בינואר 2022 הוציא המנהל האזרחי צווי הריסה למבנים במאחז.[[קצין צה"ל לצד נערי גבעות במאחז, 2022]]

ב-10 באוגוסט 2024 נכנס בשגגה למאחז רכב ובו חמש ערביות ישראליות מרהט. הרכב הותקף על ידי נערים מקומיים שרגמו אותו באבנים, הציתו אותו, ואחד מהם אף כיוון אל הנוסעות את נשקו. הנשים הצליחו להימלט מהרכב, חלקן אל כוחות חיילי ההגמ"ר מהר ברכה שהוזעקו למקום וחברו אליהן בשמורת האלות האטלנטיות, וחלקן הגיעו עד סמוך לחמט"ר שומרון, שם חברו אליהן כוחות של גדוד נחשון שהעניקו להן טיפול רפואי ופינו אותן לבית החולים ביילינסון, בעקבות חבלות בראש ובידיים. כעבור מספר ימים עצרה המשטרה שני חשודים במעשה.<ref></ref>

== הערות שוליים ==

קטגוריה:מאחזים ביהודה ושומרון
קטגוריה:הר גריזים
קטגוריה:יישובים שהוקמו ב-1999
There for Me

"There for Me" (בעברית: "שָׁם בִּשְׁבִילִי") הוא שיר שהוקלט על ידי הזמרת-יוצרת האנגלייה שרה ברייטמן בהשתתפות הזמר הארגנטינאי חוסה קורה, מתוך אלבום האולפן החמישי שלה, Timeless.<ref name=":1"></ref> השיר יצא לאור בשנת 1998, כסינגל החמישי והאחרון מתוך האלבום, על ידי חברת התקליטים איסט וסט רקורדס.<ref name=":0"></ref>

כאשר הופץ ברחבי העולם, צורף אליו השיר "O mio babbino caro" כבי-סייד שלו.<ref name=":0" />

== רקע וכתיבה ==
"There for Me" הוא שיר שכתבו והלחינו אנג'לו לה ביונדה, כרמלו לה ביונדה וצ'ארלי ריקאנק.<ref name=":2"></ref><ref name=":3"></ref> הוא נכלל במקור באלבום בעל אותו השם של צמד הדיסקו האיטלקי לה ביונדה, שיצא לאור ב-1978.<ref name=":3" /><ref name=":2" /> הוא הוקלט מספר פעמים על ידי שרה ברייטמן.<ref name=":1" /><ref name=":0" /> הזמרת הצרפתייה דלידה הקליטה את השיר בשנת 1981 בשם, "Fini, La Comédie".<ref name=":4"></ref>

ברייטמן והבדרן ג'קי צ'ונג, ביצעו את "There For Me" בהונג קונג על הבמה, בתחרות המילניום של הונג קונג.<ref></ref>

== גרסאות כיסוי ==
במרוצת השנים, הוקלט השיר עשרות פעמים. בין הגרסאות הבולטות ניתן למנות את:
* גרסתם של שרה ברייטמן וג'וש גרובן.<ref></ref>
* גרסתם של שרה ברייטמן וחוסה קורה.<ref></ref>
* גרסתם של וינסנט ניקלו ושרה ברייטמן.<ref></ref>
* גרסתה של שרה וילמה מילאני.<ref></ref>
* גרסתה של דלידה.<ref name=":4" />
* גרסתם של היילי וסטנרה ופול פוטס.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1997
קטגוריה:סינגלים מ-1998
קטגוריה:שירי שרה ברייטמן
קטגוריה:שירים באנגלית
The Gleaner

The Gleaner (מילולית: המלקט) הוא עיתון בוקר יומי בשפה האנגלית היוצא לאור בקינגסטון שבג'מייקה מאז 13 בספטמבר 1834.

היומון נוסד בידי האחים ג'ייקוב וג'ושוע דה קורדובה, ופעל למעלה מ-150 שנה בשם "The Daily Gleaner". ב-7 בדצמבר 1992 שונה שם העיתון לשמו הנוכחי. העיתון מתפרסם בידי בית ההוצאה לאור של חברת Gleaner.

==קישורים חיצוניים==

* 

קטגוריה:ג'מייקה: תרבות
קטגוריה:עיתונים באנגלית
אריק נילסון

אריק הנרי סיקסטן נילסון (בשוודית: Erik Nilsson; 6 באוגוסט 1916 – 9 בספטמבר 1995) היה כדורגלן שוודי, ששיחק בעמדת המגן השמאלי.

== ביוגרפיה ==
נילסון גדל במועדון הכדורגל לימהמנס מהעיר מאלמה, עד שעבר ב-1934 לקבוצת מאלמה, שם שיחק עד 1953.

נילסון השתתף ב-57 משחקים עבור נבחרת שוודיה בכדורגל<ref></ref>, ואף השתתף במספר טורנירים בינלאומיים.

נילסון שיחק במונדיאל 1938, שם סיימה שוודיה במקום הרביעי. הוא אף השתתף באולימפיאדת לונדון 1948<ref></ref>, שם זכה עם שוודיה במדליית זהב, כשהיא ניצחה בגמר את יוגוסלביה 3 - 1. שנתיים לאחר מכן הוא השתתף במונדיאל 1950 בו סיימה שוודיה במקום השלישי, ובכך הפך נילסון לאחד משני השחקנים היחידים ששיחקו במונדיאלים לפני ואחרי מלחמת העולם השנייה (השני הוא אלפרד ביקל השווייצרי). במונדיאל 1950 נבחר נילסון לנבחרת האולסטאר של הטורניר. נילסן אף זכה במדליית ארד באולימפיאדת הלסינקי 1952, לאחר ששוודיה ניצחה את גרמניה בתוצאה 2 - 0<ref></ref>.

בשנת 1950, נילסון זכה בפרס גולדבולן ככדורגלן השוודי הטוב ביותר של השנה<ref></ref>.

== תארים ==
מאלמה
;* אליפות שוודיה (5): 1943-44, 1948-49, 1949-50, 1950-51, 1952-53
;
;* הגביע השוודי (5): 1944, 1946, 1947, 1951, 1953
;
נבחרת שוודיה
* מונדיאל 1938: מקום רביעי
* מונדיאל 1950: מקום שלישי
* מדליית זהב אולימפית: 1948
* מדליית ארד אולימפית: 1952

====== אישיים ======
* הנבחרת המצטיינת בגביע העולם: 1950
* הגולדבולן (כדורגלן השנה בשוודיה): 1950

== קישורים חיצוניים ==

* [https://www.transfermarkt.co.uk/erik-nilsson/profil/spieler/248449 פרופיל], באתר Transfermarkt
* [https://www.worldfootball.net/player_summary/erik-nilsson_3/swe-allsvenskan/2/ פרופיל], באתר worldfootball.net

== הערות שוליים ==

קטגוריה:מגני כדורגל שוודים
קטגוריה:כדורגלני נבחרת שוודיה
קטגוריה:כדורגלנים שוודים
קטגוריה:כדורגלני מאלמה
קטגוריה:כדורגלני מונדיאל 1938
קטגוריה:כדורגלני מונדיאל 1950
קטגוריה:שוודים שנולדו ב-1916
קטגוריה:שוודים שנפטרו ב-1995